stanford-oval/wikipedia huggingface dataset:
גבעת חיים מאוחד
תולדות הקיבוץ

בשנת 1925 הגיעה קבוצת העולים הראשונה מרומניה לקיבוץ ג', ומשם ב-1927, עברה לבת גלים, שבחיפה. קיבוץ ג' התפלג ב-1930, וב-14 ביולי 1932 עלו אנשי הקיבוץ לקרקע.
במלאת שנה לעלייתו של קיבוץ ג' על הקרקע, הוחלט לקרוא ליישוב "גבעת חיים", על שמו של חיים ארלוזורוב, המנהיג הציוני שנרצח על חוף ימה של תל אביב בשנת 1933. לזכרו בנו החברים את "עיגול ארלוזורוב" ונטעו סביבו עצי פיקוס.
בשנת 1933 הצטרף לקיבוץ יצחק בן-אהרן.
הקיבוץ נוסד על ידי עולים מרומניה, צ'כיה, אוסטריה, פולין, גרמניה והונגריה.
בשנים הראשונות עדיין לא נבנו בתים, חדר האוכל שכן בצריף, והוקמו ענפים בהם: פלחה, מטעים, גן ירק, רפת, לול, משתלה, מכוורת, מכבסת חוץ ומאפייה. ענפים נוספים נוסדו לאחר מכן בהם דיר כבשים ומטוויית צמר, חבתנייה, ברווזייה, אורווה ומפעל שימורי מזון לצבא הבריטי – גת.
ב-25 בנובמבר 1945 ערכו הצבא והמשטרה הבריטיים את המצור על גבעת חיים.
בין השנים 1944–1947 שכנה והתאמנה בקיבוץ פלוגה ה' של הפלמ"ח. הכשרות הפלמ"ח הוקמו על ידי 90 קבוצות נוער מתנועות הנוער הישראליות ו-48 קבוצות של נוער עולה. בין קבוצות הנוער העולה היו שהגיעו דרך מחנות המעצר בקפריסין, וקבוצות נוער מטורקיה ומסוריה. בתקופה זו עברו בקיבוץ ארבע קבוצות של הכשרות מגויסות. חברי ההכשרות עבדו בענפי המשק ובבתי הילדים במשך שלושה שבועות בחודש והתאמנו שבוע אחד בחודש, בין היתר אימוני כושר גופני, קרב פנים אל פנים וסיירות.
תקופת שלטון המנדט הבריטי העמידה את הקיבוץ בפני נסיונות חמורים. שלוש פעמים הועמדו החברים במצור צבאי על ידי הבריטים.
ב-12 במאי 1942 פרצו שוטרים בריטים ליישוב, והחלו מחפשים נשק.הם הסתערו על החברים שהגנו בגופם על מקומות המסתור. המאורע היכה גלים בארץ, בהיותו הארוע הראשון של התנגדות המונית לחיפוש נשק מגן. השלטון הבריטי קנס את הקיבוץ בתשלום של 250 לא"י, אותו חלקה  כל ההתיישבות העובדת בארץ.
הפעם השניה ארעה  בכ"א כסלו תש"ו, 25-26 בנובמבר 1945,  בעקבות אניית מעפילים שנלכדה, הובילו העקבות של עולה פצוע לגבעת חיים. על גבעת חיים הוטל מצור כבד . כאשר ניסו החברים מקיבוצי הסביבה לפרוץ את המצור,נפתחה עליהם אש חיה. שמונה חברים נפלו באותו ארוע דמים.
לזכרם, הוקם גלעד  זיכרון בעין החורש
הארוע השלישי ארע ב-29.6.1946, כאשר שוב נכנסו הבריטים לקיבוץ כדי לחפש נשק, ואסרו 18 חברים. במקביל, נאסרו ראשי היישוב העברי משה שרת, יצחק גרינבוים, דב יוסף, דוד רמז ואחרים.
לאחר קום המדינה, בשנת 1949, נוספו לקיבוץ שטחים מהצפון, הרבה מעבר לשורת האקליפטוסים, מהאדמות של הכפרים הערבים הסמוכים שננטשו.
על רקע הפילוג בקיבוץ המאוחד, בשנת 1951 עזבה קבוצת חברי מפא"י את הקיבוץ והקימה מעבר לכביש קיבוץ חדש – גבעת חיים איחוד. הפילוג התחולל על רקע המחלוקת בין תומכי ברית המועצות הקומוניסטית (המאוחד) לבין תומכי ארצות הברית והמערב הקפיטליסטי (האיחוד). עד שקמה הנקודה החדשה, גרו שתי הקבוצות (המאוחד והאיחוד) ביישוב הישן. משפחות התפצלו וחברים מאתמול הפכו אויבים. זיכרון הפילוג נשאר כפצע עמוק בלב האנשים והילדים.
במשך שנים קבוצות הפועל גבעת חיים בכדורסל נשים וגברים שיחקו בליגות הלאומיות.
בשנת 1990 הוקמו בקיבוץ בתי הספר האזוריים, "יובלים" ו"שחר" (שמאוחר יותר הועבר לעין החורש), וב-2002 הקיבוץ הופרט וכל אורחות החיים בו השתנו.
בגבעת חיים חי וייצר אמן הבובטרון דוד בן שלום.
גלריה

מגדל המים
שלט הסבר הקבוע על מבנה מגדל המים המציג את ההיסטוריה של המבנה והקיבוץ
שדות חקלאיים של הקיבוץ
אולם חדר האוכל
מבנה מגורים היסטורי בלב הקיבוץ
מבנה מועדון החברים ההיסטורי המצוי לצד הרחבה המרכזית וחדר האוכל
ראו גם

קטגוריה:גבעת חיים מאוחד: אישים
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
1 2 3  גבעת חיים מאוחד, באתר מועצה אזורית עמק חפר
↑  הכלכלה העברית בארץ ישראל בתרצ"ב, דבר, 30 בספטמבר 1932
↑  הפלמ"ח בגבעת חיים, באתר ארכיון גבעת חיים מאוחד
↑  גלעד לזכר חללי המצור הבריטי על היישוב, באתר יזכור
| --- | --- |
בקרת זהויות :  NLI: 987007494016305171 
ערך זה הוא קצרמרבנושא קיבוצים. אתם מוזמנים לתרום לוויקיפדיה ו.
התזמורת הסימפונית הישראלית ראשון לציון

| --- | --- |

 תאריך ייסוד:  1988
 מייסד:  עיריית ראשון לציון  מאיר ניצן  שמעון כהן
 מדינה:  ישראל ישראל
 מיקום:  ראשון לציון, ישראל
 אולם קונצרטים:  היכל התרבות מאיר ניצן ראשון לציון
 מנצח:  דן אטינגר
 פרסים:  פרס אקו"ם
 https://isorl.smarticket.co.il/
 
התזמורת הסימפונית הישראלית ראשון לציון היא תזמורת סימפונית ישראלית שנוסדה בשנת 1988 על ידי עיריית ראשון לציון. מאז שנת 1989 היא פועלת כתזמורת הבית של האופרה הישראלית.
היסטוריה והקמה

את הקמת התזמורת הסימפונית הישראלית ראשון לציון יזם בשנת 1988 ראש העיר מאיר ניצן. הוא בחר להפקיד את ההקמה בידי יליד העיר ותושבהּ - הפסנתרן, המלחין והמנצח שמעון כהן, שהיה למנהלה המוזיקלי הראשון. התזמורת החלה את פעילותה בשנת 1989 ומאז הפכה למרכיב מרכזי בתרבות העירונית. המנהלים המוזיקליים הבאים, בהם נעם שריף, אשר פיש, מנדי רודן וג'יימס ג'אד, תרמו להתפתחותה ולמיצובה כאחת התזמורות המובילות בישראל.
בדצמבר 1988, התקיים קונצרט הבכורה של התזמורת באולם הקולנוע "נעמן" בראשון לציון. לאחר כמה קונצרטי הרצה התקיים הקונצרט הרשמי הראשון עליו ניצח שמעון כהן ובהשתתפות הכנרת ורה ויידמן.
עוד לפני שהיה לה אולם קונצרטים משלה, הופיעה התזמורת בין לבין באולם נגה ביפו ובמשכן לאמנויות הבמה בתל אביב. כשנחנך היכל התרבות מאיר ניצן בראשון לציון עברה התזמורת למשכנה הקבוע.
מלחיני הבית של התזמורת היו גיל שוחט, יוסף ברדנשווילי וחיים פרמונט. בשנת 2023 נבחר זיו קוז'וקרו למלחין הבית של התזמורת.
פעילות שוטפת

התזמורת פועלת בראשון לציון ומלווה את האופרה הישראלית בתל אביב. בנוסף, היא מסיירת בעולם ומופיעה בקונצרטים ובהפקות אופראיות. בין סיוריה הבולטים:
הופעות באיטליה, גרמניה ובפסטיבל סבונלינה שבפינלנד.
מסע הופעות בדרום אמריקה, כולל ארגנטינה וברזיל.
שני מסעות קונצרטים בסין, עם הופעות בערים צ'ינגדאו, בייג'ינג ושאנגחאי.
השתתפות בפסטיבל סרבנטינו היוקרתי במקסיקו.
פרויקט "ערים תאומות ישראל-גרמניה-פולין – מחוברים בתרבות", שבמסגרתו ביצעה התזמורת את הסימפוניה השנייה של מאהלר בקתדרלה של מינסטר שבגרמניה.
התזמורת משלבת נגנים ישראלים לצד נגנים שעלו לארץ. השילוב התרבותי הזה יצר צליל ייחודי ומוערך, שזוכה להוקרת הקהל והמבקרים.
מנצחים וסולנים

דן אטינגר, הוא המנהל המוזיקלי הנוכחי. לפניו ניהלו את התזמורת מוזיקלית שמעון כהן, נעם שריף, אשר פיש, מנדי רודן, וג'יימס ג'אד.
בנוסף, התזמורת הופיעה תחת שרביטיהם של מנצחים אורחים בולטים, בהם: דניאל אורן, מיכאל בודר, מיכאיל יורובסקי, ולדימיר ספיבקוב, קרל-היינץ שטפנס, ג'ון אקסלרוד ועוד.
לצד דן אטינגר, פועל עוזרו המנצח ונגן הבסון רתם ניר. מנכ"ל התזמורת הוא עופר סלע, הכנר אקרט לורנצן משמש ככנר הראשי של התזמורת והכנר גנריך גופין הוא כנר ראשי עמית.
התזמורת הופיעה גם עם סולנים וירטואוזים בעלי שם עולמי כמו שלמה מינץ, דויד גארט, דניאיל טריפונוב, מישה מייסקי, שרון קם, ועוד.
רפרטואר והישגים אמנותיים

התזמורת מבצעת מגוון יצירות מכל תקופות המוזיקה הקלאסית לצד יצירות של מלחינים עכשוויים, בעיקר ישראליים. היא שיתפה פעולה עם אמנים פופולריים במוזיקה הישראלית, בהם להקת תיסלם, יונתן רזאל, אריאל זילבר ושירי מימון. על מצוינותה בביצוע יצירות ישראליות מקוריות, זכתה התזמורת בפרס אקו"ם.
תוכניות חינוך וקהילה

התזמורת מייחסת חשיבות רבה לחינוך מוזיקלי, ומפעילה את תוכנית "צליל ראשון", שנועדה לטפח אהבת מוזיקה קלאסית בקרב ילדים ונוער. במסגרת התוכנית:
התזמורת מקיימת קשרים ישירים עם הקהילה ומופיעה בפני ילדים ותלמידים, רובם מראשון לציון.
הרכבים קאמריים מבין חברי התזמורת מופיעים בגני ילדים ובבתי ספר.
ילדים אף משתתפים בקונצרטים כמבצעים.
בקונצרטים למנויים ולקהל הרחב התזמורת מבצעת יצירות קלאסיות וקונצרטים מיוחדים למשפחות.
מנהלים מוזיקליים

שמעון כהן (1988 - 1989)
נעם שריף (1989 - 1995)
אשר פיש (1995 - 1996)
מנדי רודן (1997 - 2005)
דן אטינגר (2005 - 2014)
ג'יימס ג'אד (2014 - 2017)
דן אטינגר (2018 - ממשיך)
הערות שוליים

| --- | --- |
בקרת זהויות :  NLI: 987007298640305171  LCCN: nr94026570  MusicBrainz: 475e71bd-29d8-444c-9a04-f3e7b0c5f64b  VIAF: 155219406   WorldCat (עם VIAF): 155219406 
היכל התרבות ראשון לציון: אולם הבית של התזמורת
בריאן גליסון

| --- | --- |

 לידה:  14 בנובמבר 1987 (בן 37) דבלין, אירלנד 
 שם במה:  Breen Gleeson 
 שם לידה:  Brian Gleeson 
 מדינה:  אירלנד אירלנד
 תקופת הפעילות:  מ-2006 
 מקום לימודים:  Malahide Community School 
 פרופיל ב-IMDb
 
בריאן גליסון (באנגלית: Brian Gleeson; נולד ב-14 בנובמבר 1987) הוא שחקן אירי. ב-2011 היה גליסון מועמד לפרס הקולנוע והטלוויזיה האירי לשחקן המשנה הטוב ביותר על הופעתו בסדרה "Love/Hate".
ביוגרפיה

גליסון נולד בדבלין. הוא בנם של השחקן ברנדן גליסון ואשתו מרי (ולדון), ואח של השחקן דונל גליסון ושל הסופר רורי גליסון. הוא גדל במאלהייד שבדבלין. בילדותו הופיע גליסון בהצגות בית הספר, ואחר כך הצטרף לתיאטרון לנוער Gaiety's Youth Theatre Company.
גליסון החל לשחק ב-2006, תחילה לצדו של אביו בסרט "מראה כפולה" בבימויו של ג'ון בורמן. ב-2010 הופיע גליסון בתפקיד יואי בעונה הראשונה של הסדרה "Love/Hate" והיה מועמד לפרס הקולנוע והטלוויזיה האיריים בקטגוריית שחקן המשנה הטוב ביותר בטלוויזיה. עוד הופיע בסרט ההוליוודי "The Eagle". ב-2012 שיחק גליסון בסרט "שלגייה והצייד" שהיה מועמד לפרס אוסקר. ב-2014 שיחק בתפקיד הראשי בסרט "Standby" לצדה של ג'סיקה פארה. באותה שנה השתתף בסרט "Tiger Raid" המבוסס על מלחמת עיראק. הסרט יצא לאקרנים ב-2016. יחד עם אביו ברנדן ואחיו דונל שיחק גילסון במחזה "The Walworth Farce" מאת אנדה וולש שהוצג ב-2015.
ב-2016 כיכב גליסון בתפקיד ראשי בסדרת הדרמה האירית Rebellion (מרד) שמבוססת על מרידת חג הפסחא. שם גילם מורד וחבר בארגון גרילה סוציאליסטי בשם ג'ימי מהון לו אח בשם ארתור (בארי וורד) המגויס לצבא הבריטי במסגרת מלחמת העולם הראשונה ובנוסף לכך אהובה בשם אליזבת' באטלר (צ'ארלי מרפי). בטאלר, המעורבת גם היא במרד, היא בת להורים אמידים ומוערכים על ידי הממשל אשר מתנגדים לקשר ביניהם ובשל כך פועלים לחתן אותה עם גבר במעמדה.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2006 | מראה כפולה | The Tiger's Tail | קונור או'לירי |  |
| 2009 |  | What Will Survive of Us | ג'ון | סרט קצר |
| 2010 |  | Noreen | פרנק שיהאן | סרט קצר |
| 2010 | חזרה לחיים | Wake Wood | מרטין או'שיאה |  |
| 2011 |  | The Eagle | נוסע מס' 1 |  |
| 2012 | שלגייה והצייד | Snow White and the Huntsman | גאס |  |
| 2013 |  | Coda |  | סרט קצר; דיבוב |
| 2013 |  | How to Be Happy | קורמאק |  |
| 2013 |  | Life's a Breeze | Hawk Man |  |
| 2013 |  | The Stag | סיימון |  |
| 2013 |  | Stay | ליאם מיהאן |  |
| 2014 |  | Darkness on the Edge of Town | וירג'יל או'ריילי |  |
| 2014 |  | Serious Swimmers | ג'סטין | סרט קצר |
| 2014 |  | Standby | אלן |  |
| 2015 |  | Black River |  |  |
| 2016 |  | Tiger Raid | ג'ו |  |
| 2016 |  | History's Future | נהג |  |
| 2016 | אמונת המתנקש | Assassin's Creed | ג'וזף הצעיר |  |
| 2017 |  | Logan Lucky | סם באנג |  |
| 2017 | חג המולד של אנג'לה | Angela's Christmas | מאבטח | דיבוב |
| 2017 | אמא! | Mother! | האח הצעיר |  |
| 2017 | חוטים נסתרים | Phantom Thread | ד"ר רוברט הרדי |  |
| 2019 | הלבוי | Hellboy | מרלין |  |
| 2020 |  | Death of a Ladies' Man | בן |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2007 |  | Trouble in Paradise | רנדי ליטל | סדרת טלוויזיה (2 פרקים) |
| 2007–2009 |  | Single-Handed | קאת'ל | סדרת טלוויזיה (7 פרקים) |
| 2010 | אהבה/שנאה | Love/Hate | יואי פאוור | סדרת טלוויזיה (4 פרקים) |
| 2011 | בראשית | Primeval | ריי לנון | סדרת טלוויזיה (פרק אחד) |
| 2012 |  | Immaturity for Charity | תפקידים שונים | סרט טלוויזיה |
| 2014 |  | Quirke | סינקלר | סדרת טלוויזיה (3 פרקים) |
| 2015 |  | Stonemouth | פאוול אימרי | סדרת טלוויזיה (2 פרקים) |
| 2016 |  | Rebellion | ג'ימי מהון | סדרת טלוויזיה (5 פרקים) |
| 2018 |  | Taken Down | ויין דיבי | סדרת טלוויזיה (6 פרקים) |
| 2018 | הביסקסואלית | The Bisexual | גייב | סדרת טלוויזיה (6 פרקים) |
| 2019 |  | Resistance | ג'ימי מהון |  |
| 2019 | כנופיית ברמינגהאם | Peaky Blinders | ג'ימי מק'קברן | סדרת טלוויזיה (פרק אחד) |
| 2021 | פרנק מאירלנד | Frank of Ireland | פרנק מארון | תפקיד ראשי; 6 פרקים גם יוצר, תסריטאי ומפיק בפועל |
| 2022–2023 | פרויקט לזרוס | The Lazarus Project | רוס | 4 פרקים |
| 2022 - הווה | אחיות רעות | Bad Sisters | תומאס קלאפין | תפקיד ראשי; 10 פרקים |
| TBA |  | Atomic | מארק אליס | סדרה עתידית של Sky Atlantic (אנ') |
פרסים ומועמדויות

| שנה | פרס | קטגוריה | שם המחזה | תוצאה |
| --- | --- | --- | --- | --- |
| 2011 | פרסי הקולנוע והטלוויזיה האיריים (IFTA) | שחקן המשנה הטוב ביותר בטלוויזיה | Love/Hate | מועמדות |
הערות שוליים

1 2  "WINNERS OF THE 8TH ANNUAL IRISH FILM & TELEVISION AWARDS". Irish Film and Television Academy. נבדק ב-13 באפריל 2016. {{cite web}}:  (עזרה)
1 2 3  Meager, John (3 בינואר 2016). "Rising to the challenge - actor Brian Gleeson". Irish Independent. נבדק ב-3 בינואר 2016. {{cite web}}:  (עזרה)
↑  White, Hilary (29 בינואר 2017). "Stepping out of the shadows... Rory Gleeson". Irish Independent. {{cite web}}:  (עזרה)
1 2  White, Hilary A. (24 בנובמבר 2014). "Cinema: Standby for takeoff with actor Brian Gleeson". Irish Independent. נבדק ב-3 בינואר 2016. {{cite web}}:  (עזרה)
| --- | --- |
בקרת זהויות :  NLI: 987011827760505171  GND: 106741388X  ISNI: 0000 0004 4638 6324  LCCN: no2017156414  SUDOC: 225321378  VIAF: 315074018   WorldCat (עם VIAF): 315074018
צ'ן ג'ינגרון

זהו שם סיני; שם המשפחה הוא .
| --- | --- |

 לידה:  22 במאי 1933 פוג'ואו, פוג'יין, סין
 פטירה:  19 במרץ 1996 (בגיל 62) בייג'ינג, סין
 שם לידה:  陈景润 
 ענף מדעי:  מתמטיקה, תורת המספרים
 מקום לימודים:  אוניברסיטת שיאמן (אנ')
 מנחה לדוקטורט:  הואה לואונג (אנ')
 מוסדות:  אקדמיה הסינית למדעים (אנ')
 תלמידי דוקטורט:  Tianze Wang, Mingyao Zhang, Jianmin Liu 
 פרסים והוקרה:  הדרגה הראשונה של פרס מדעי הטבע הלאומי, פרס He-Liang-He-Li ופרס הואה לוקנג למתמטיקה
 בת זוג:  יו קון (You Kun) (נשאו ב-1980)
 צאצאים:  צ'ן יוווי (Chen Youweu)
 תרומות עיקריות
 משפט צ'ן (אנ'), משפט צ'ן (אנ')
 
צ'ן ג'ינגרון (בסינית: 陳景潤, באנגלית: Chen Jingrun, ידוע גם בשם ג'ינג-רון צ'ן; 22 במאי 1933 – 19 במרץ 1996) היה מתמטיקאי סיני שתרם תרומה משמעותית לתורת המספרים הכוללת את משפט צ'ן (אנ') והמושג מספר ראשוני של צ'ן (אנ').
חיים וקריירה

צ'ן היה הבן השלישי במשפחה גדולה מפוג'ואו, פוג'יין, סין. אביו היה עובד דואר. צ'ן סיים את לימודיו במחלקה למתמטיקה של אוניברסיטת שיאמן (אנ') ב-1953. היועץ שלו באקדמיה הסינית למדעים (אנ') היה הואה לואונג (אנ').
עבודתו על השערת המספרים הראשוניים התאומים, הבעיה של וורינג, השערת גולדבך והשערת לז'נדר הובילה להתקדמות בתורת המספרים האנליטית. במאמר משנת 1966 הוא הוכיח את מה שנקרא כיום משפט צ'ן (אנ') : כל מספר זוגי גדול מספיק הוא סכום של שני מספרים ראשוניים, או של מספר ראשוני ומספר ראשוני למחצה (אנ'); למשל, 100 = 23 + 7·11. זו אחת התוצאות הקרובות ביותר להשערת גולדבך, הטוענת שכל מספר זוגי הוא סכום של שני מספרים ראשוניים. באותו המאמר הוא פרסם תוצאה חשובה נוספת: קירוב להשערת המספרים הראשוניים התאומים, המוכיח שלכל מספר שלם זוגי חיובי h, ישנם אינסוף ראשוניים p כך ש-p + h הוא ראשוני או ראשוני למחצה (אנ').
כילד הוא סבל ממלחמת סין-יפן, שבעטיה נהרס הרבה מהמחוז שבו גדל והוא היה עד לבריחתם להרים של רבים מהיפנים שיועדו לכליאה במחנות ריכוז. הוא סבל עקב כך מסיוטים כל חייו.
בזמן מהפכת התרבות הוא היה יעד להתקפות רבות, לרבות עינויים. הוא כנראה ניסה גם להתאבד, אך רק נפצע ברגלו. למרות כל זאת הוא התעקש להמשיך במחקר והרחיב את הוכחתו בשנות ה-70. תקופה קשה זו השפיעה לרעה על בריאותו.
לאחר מהפכת התרבות, שו צ'י (אנ') כתב ביוגרפיה של צ'ן בשם השערת גולדבך (哥德巴赫猜想). היא פורסמה לראשונה ב-People's Literature בינואר 1978, הודפסה מחדש ב"יומון העם" חודש לאחר מכן, והפכה לסנסציה לאומית. צ'ן הפך לשם דבר בסין וקיבל תוך חודשיים שק מלא מכתבי אהבה מכל הארץ.
צ'ן חלה במחלת פרקינסון ונפטר מסיבוכים של דלקת ריאות ב-19 במרץ 1996, בגיל 63.
פרסים

פרס מדעי הטבע הלאומי (דרגה הראשונה).
פרס He-Liang-He-Li.
פרס הואה לוקנג למתמטיקה.
מורשת

האסטרואיד 7681 צ'נג'ינגרון, שהתגלה ב-1996, נקרא על שמו.
בשנת 1999, סין הנפיקה בול דואר של 80 סנט, שכותרתו התוצאה הטובה ביותר של השערת גולדבך, עם צללית של צ'ן ואי השוויון:
כמה פסלים בסין נבנו לזכרו של צ'ן. באוניברסיטת שיאמן, שמותיהם של צ'ן ושל ארבעה מתמטיקאים נוספים - פיטר גוסטב לז'ון דיריכלה, מתי ג'וטילה, יורי ליניק ופאן צ'נגדונג - רשומים בלוח השיש מאחורי הפסל של צ'ן (ראו תמונה).
עבודות

J.-R. צ'ן, על ייצוג של מספר שלם זוגי גדול כסכום של ראשוני ומכפלה של שני ראשוניים לכל היותר, Sci. סיניקה 16 (1973), 157–176.
Chen, JR, "על ייצוג של מספר שלם זוגי גדול כסכום ראשוני והמכפלה של שני ראשוניים לכל היותר". [סינית] J. Kexue Tongbao 17 (1966), 385–386.
"תורת המספרים הבסיסית"
ביאורים

↑  מספר ראשוני למחצה הוא מכפלה של שני מספרים ראשוניים.
הערות שוליים

1 2  Pan Chengdong and Wang Yuan, Chen Jingrun: a brief outline of his life and works, Acta Math. Sinica (NS) 12 (1996) 225–233.
1 2  Chen, J.R. (1973). "On the representation of a larger even integer as the sum of a prime and the product of at most two primes". Sci. Sinica. 16: 157–176.
1 2 3  Song, Yuwu (2014). Biographical Dictionary of the People's Republic of China. McFarland. p. 35. ISBN 978-1-4766-0298-1.
1 2 3  Lei, Ting; Belykh, Evgenii; Dru, Alexander B.; Yagmurlu, Kaan; Elhadi, Ali M.; Nakaji, Peter; Preul, Mark C. (2016). "Chen Jingrun, China's famous mathematician: Devastated by brain injuries on the doorstep to solving a fundamental mathematical puzzle". Neurosurgical Focus. 41 (1): E11. doi:10.3171/2016.2.FOCUS1595. PMID 27364253.
↑  Zhang Shouren 张守仁 (בדצמבר 2016). "揭开诗人徐迟跳楼之谜" (בסינית). Chinese University of Hong Kong. ארכיון מ-7 בנובמבר 2020. נבדק ב-4 באוקטובר 2019. {{cite web}}:  (עזרה)
| --- | --- |
בקרת זהויות :  ISNI: 0000 0000 6339 7835  LCCN: n80048775  MGP: 25269  NLA: 36600159  VIAF: 50522066   WorldCat (עם VIAF): 50522066 
הפסל של צ'ן באוניברסיטת שיאמן, סין.
מילת מתים

ביצוע ברית מילה לתינוק שנפטר בטרם הספיקו למול אותו כהלכה, היא מנהג יהודי מקובל ששורשיו בימי הגאונים. המנהג מופיע בשולחן ערוך, יורה דעה, סימן רס"ג, סעיף ה'.
היסטוריה

המקור הראשון למנהג זה נזכר דברי רב נחשון גאון סורא שכתב בתשובה שנוהגים בקהילתו לעשות ברית מילה לתינוקות שמתו לפני יומם השמיני על הקבר, ללא כל ברכה. רבי יצחק אבן גיאת הוסיף וכתב בשמו, שנערים אלו קיבלו שמות עבריים, "כאשר ירחמו עליו בשמים, והמתים יקומו לתחייה, יהיה ידע בילד ההוא והוא יבחין באביו".
בספר אור זרוע הובא מכתב מאת רבי שלמה יצחקי למספר רבנים ברומא ושאל האם ראוי לבצע ברית מילה בתינוקות שמתו לפני שמלו. במכתב התשובה נכתב גם שזה לא מועיל, גם שזה בסדר וגם שזה אסור. שייע כהן סבור שהאיסור נוסף על ידי עורך מאוחר יותר.
תשובה זו התפרסמה בשל העובדה שנראה שרש"י שאל שאלה את חכמי רומא. אך אברהם גרוסמן ואחרים טענו שאין הוכחה שאכן כותב שאלה זו הוא רש"י, שמחה עמנואל שיער שכותב השאלה הוא רבי שמואל בן נטרונאי.
טעמים למנהג

למנהג זה נתנו במהלך דורות מספר טעמים:
לפי רבי יהודה אלברצלוני טעם המנהג הוא להסיר את "חרפת" המת ממנו מפני כבוד המת.
לפי רבי יצחק אבן גיאת, מנהג זה נועד לסייע לילד בתחיית המתים לזהות את הוריו.
טעמו של אבן גיאת עוּבַּד על ידי רבינו ירוחם שכתב שהמילה "לזכר שירחמוהו מן השמים ויחיה בתחיית המתים ויהיה בו דעה ויכיר את אביו", בדבריו כתב שהמילה גורמת לתחיית המתים, דבריו הובאו בשולחן ערוך ללא הנימוק של הכרת האב.
הלכה

מכיוון שמתים פטורים ממצוות, תוקפה של פעולה זו היא מנהג ולא הלכה. במילה זו אין פריעה ולא מברכים עליה. יש לקבור את הערלה יחד עם התינוק, יש נהגו לקוברה מחוץ לארון ויחד עם סכין המילה, ויש שלא הקפידו על כך.
רבי גרשום הגוזר סבר שיש לבצע את הברית רק לתינוקים מחודש תשיעי. רבי עקיבא איגר סבר שאם שכחו לבצע את המילה, פותחים את הקבר ומלין אותו.
ביקורת

במהלך ההיסטוריה מנהג זה בוקר מכמה סיבות, אבן עזרא כתב, ”והטועים יחשבו כי אם מת הנער ולא נמול אין לו חלק לעולם הבא”. פרשנים אחרים תקפו את המנהג בהסתמך על מדרש שכתב שאברהם אבינו עומד בשערי גן עדן, ומסיר את הערלה מתינוקים אלו. רבי מנחם בן שלמה במדרש שכל טוב כתב אף הוא שאין צורך בפעולה זו. הרמב"ם לא הביא מנהג זה בחיבורו משנה תורה.
החכם הקראי יהודה הדסי כתב שהיהודים הרבניים נוהגים למול את תינוקיהם המתים בנימוק שרק ככה יקום לתחיית המתים, ותקפם על כך בטענה שאין לזה מקור ומתים פטורים ממצוות.
בדתות אחרות

מנהג זה בצורה דומה נהוג גם בדתות אחרות, רמי ריינר טען שאין זיקה בין המנהגים וכל אחד מהם התפתח בצורה עצמאית.
בדתות אחרות > בנצרות

הטבילה בנצרות היא חלק בלתי נפרד מהשתייכות האדם לכנסייה ולפיכך לגאולת נשמתו, כך בבשורה על-פי יוחנן ”אמן אמן אני אומר לך, אם לא יולד איש מן המים והרוח לא יוכל להכנס למלכות האלהים” אוגוסטינוס (חי במאות ה-4, 5) הקצין את דברים אלו וטען שאם אדם שלא נטבל, נשמתו לא תגיע לגן עדן אלא ללימבו (מעין גיהנום קל). בהמשך במאה השתים עשרה תומאס אקווינס ואחרים קבעו שמכיוון שמי שאינו טבול לא חטא, הוא נהנה מהאושר המובטח למי שלא חטא אך לא זוכה לאור האלוהי. חשיבותה של הטבילה הביאה לכך שבנצרות רבים נהגו לטבול תינוקים מתים. הורים חששו שללא טבילה, נשמתו של התינוק נדונה לגיהנום נצחי, ואילו הטבילה, גם לאחר המוות, תבטיח את מקומו של התינוק המת בגן העדן.
בדתות אחרות > באסלאם

באסלאם מילה זו אינה נהוגה אך אבן קיים אלג'וזיה כתב, ”מילת המת יש הסכמה שאינה חובה, אבל האם היא רצויה? רוב המלומדים טוענים שלא, וביניהם ארבעת האמאמים (=מייסדי אסכולות ההלכה המוסלמיות) אבל אחדים מן המלומדים המאוחרים סוברים שהמילה רצויה”.
כיום

כל חברות החברא קדישא מבצעות ברית מילה לתינוקות שלא הגיעו לגיל שמונה ימים.
הערות שוליים

↑  תשובות הגאונים שערי צדק, ירושלים תשמ״ו, ג, שער ה, סימן ה, עמ׳ כב
↑  רבי יצחק בן גיאת, שערי שמחה, מהדורת יצחק דוב הלוי במברגר, פירט תרכ״א, הלכות אבל, עמ׳ מא; כך גם כתב הרמב"ן, תורת האדם, כתבי רמב״ן, מהדורת חיים דב שעוועל, ירושלים תשכ״ד, כרך ב עמ' פז
↑  רבי יצחק בן משה מווינה, אור זרוע, ירושלים תש״ע, ב, סימן קד
↑  פרופסור במחלקה לשפות וציוויליזציות של המזרח הקרוב של אוניברסיטת הרווארד, מובא אצל Ask the Expert: Post-Mortem Bris, My Jewish Learning (באנגלית)
↑  ראו, שלמה יהודה רפפורט תולדות ר׳ נתן בעל הערוך, בכורי העתים תק״צ; אביגדור אפטוביצר, מבוא לספר ראבי״ה, ירושלים תרח״צ, עמ' 396, 400; ישראל אלפנביין, תשובות רש״י, ניו־יורק תש״ג, סימנים לט-מא, 30-36
↑  אברהם גרוסמן, חכמי צרפת הראשונים, ירושלים תשנ"ה, עמ׳ 243-241
↑  שמחה עמנואל, שברי לוחות, ירושלים תשס"ז, עמ' 68-65
↑  כך הובא בשמו אצל ר׳ אהרן הכהן מלוניל, ארחות חיים, מהדורת משה אליקום שלזינגר, ניו יורק תשי"ט, ב, עמ׳ 11
↑  רבינו ירוחם: ספר תולדות אדם וחוה, תל אביב ש״ך, א, דף י"ג ע"א
↑  ומנימוקים אחרים שנכתבו בפסוקים
↑  רבי צבי יחזקאל מיכלסון, תירוש ויצהר, בילגוריי תרצ"ז, סימן קנה, באתר היברובוקס
↑  שולחן ערוך, יורה דעה, סימן רס"ג, סעיף ה'
1 2  רבי גרשם ב"ר יעקב הגוזר, כללי המילה, זיכרון ברית לראשונים, ב, קראקא תרנ"ב, עמ' 126 – 128, באתר היברובוקס
↑  רבי גבריאל ציננער, נטעי גבריאל אבילות, א, ירושלים תש"ס, פרק קלה סעיף ל עמ' תשמד
↑  רבי שלמה זלמן אוירבך, מנחת שלמה, חלק ב ירושלים תשנ"ט, סימן צו אות ב עמ' שנו
↑  בהגהותיו לשולחן ערוך יורה דעה רסג ה
↑  פירוש האבן עזרא לתורה ספר בראשית, פרק י"ז, פסוק י"ד
↑  בראשית רבה, פרשה מ"ח
↑  פרשנים אחרים הסתמכו על מדרש זה בכדי להוכיח שבגן עדן האדם צריך להיות מהול
↑  מדרש שכל טוב לר׳ מנחם בן שלמה, מהדורת שלמה בובר, ברלין תר״ס, עמ' 18
↑  יהודה הדסי, אשכול הכופר, גוזלוו 1836, עמ' 113
↑  הבשורה על פי יוחנן, ג ה
↑  Franz Cumont, After Life in Roman Paganism, New Haven 1922, pp. 197-198
↑  ראו גם בערך טבילה לנצרות - טבילת חרום
↑  מאיר יעקב קיסטר, "...וייוולד נימול...": כמה הערות על המילה בחדית, בתוך: מחקרים בהתהוות האסלאם, בעריכת מיכאל לקר, ירושלים תשנ"ט, עמ' 21, מובא אצל ריינר
↑  יקי אדמקר‏, "זרקו תינוקות שמתו לבור מוזנח": ההורים נלחמים על קבורת ילדיהם, באתר וואלה, 22 ביולי 2016
רצח ששת החטופים הישראלים ברצועת עזה

| חלק ממלחמת חרבות ברזל |
| --- | --- |
 תאריך:   29 באוגוסט 2024
 מקום:  רפיח, רצועת עזה
 מטרה:  ישראלים
 סוג:  רצח חטופים
 הרוגים:  6
 מבצע:  חמאס חמאס
 מניע:  טרור פלסטיני
 
הדמיה של צה"ל למנהרה בה שהו החטופים בעת הרצח
חפצים שאותרו במנהרה וככל הנראה שימשו את החטופים או את שוביהם בשבועות שלפני התקרית
רצח ששת החטופים הישראלים ברצועת עזה היה רצח של שישה מהחטופים הישראלים ברצועת עזה שהתרחש בסוף חודש אוגוסט 2024 ברפיח. החטופים שנרצחו הם: הרש גולדברג-פולין, עדן ירושלמי, אורי דנינו, אלכס לובנוב, אלמוג סרוסי וכרמל גת.
החטיפה

במהלך טבח שבעה באוקטובר, נחטפו לרצועת עזה משטח ישראל 251 אנשים. רבים מן החטופים במתקפה נחטפו מפסטיבל נובה, בהם: הרש גולדברג-פולין, עדן ירושלמי, אורי דנינו, אלכס לובנוב ואלמוג סרוסי. כרמל גת נחטפה מבית הוריה בקיבוץ בארי.